The Killers

**The Killers** () — амерыканскі рок-гурт, створаны ў 2001 годзе ў Лас Вегасе. Гурт складаецца з:
* Брэндана Флаўэрза (спевы, сінтэзатар),
* Дэйва Кенінга (сола-гітара, падпеўкі),
* Марка Стормэра (бэйс-гітара, падпеўкі) і
* Роні Вэнаксі (Ванучы) Мал. (ударныя, пяркусія).

У музычным плане, на ўдзельнікаў The Killers асабліва аказалі ўплыў такія калектывы, як «The Smiths», «Oasis», «New Order», «Depeche Mode», «The Cure».

## Летапіс 
### Утварэнне і першыя крокі (2002—2003) 
У 2001 Брэндан Флаўэрз растаўся са сваім сінтыпоп калектывам Блаш Рыспонс (), пасля таго, як адмовіўся пераехаць у Лос Анджэлес. Праз некаторы час, пасля наведвання канцэрта Oasis, ён разумее, што патрэбна зрабіць пераход ад сінтыпоп гурта да сапраўднага рок-бэнда, і пачынае шукаць гітарыста. Ён адказаў на аб’яву Дэйва Кенінга ў газеце, які пазначыў, акрамя іншых, The Cure, Oasis, Queen, як адных з любімых гуртоў. Пасля некаторых кароткачасовых бэйсістаў і ўдарнікаў да групы далучыліся Марк Стормэр (бэйс-гітарыст) і Роні Вэнаксі (Ванучы) (ударнік).

Назва калектыву паходзіць з відэакліпа гурта «New Order». Тыя гралі ў ім пад выдуманай назвай, то бок The Killers.
Спачатку The Killers гралі ў невялікіх клубах Лас Вегаса. Затым аднойчы Алекс Гілберт, брытанскі прадстаўнік Warner Bros., зацікавіўся імі і прывёз іх дэма да свайго сябры Бэна Дурлінга, працаўніка на рэкард-лэйбле «Lizard King». У ліпені 2003 яны падпісалі кантракт па распаўсюджванню музыкі ў Брытаніі. Яны гастралявалі па Англіі і гралі ў клубах; колькасць гледачоў нястрымна павялічвалася.

Прыехаўшы дадому, яны падпісалі кантракт з «Island Def Jam» па распаўсюджванню музыкі ў ЗША.

### *Hot Fuss* (2003—2006) 
Першы альбом, *«Hot Fuss»*, выйшаў у чэрвені 2004 года. У Брытаніі было прададзена больш за 1,800,000 экз., у ЗША каля 3,000,000. Сінгламі з альбома былі:
* «Somebody Told Me» (),
* «Mr. Brightside» (),
* «All These Things That I’ve Done» (),
* «Smile Like You Mean It» ().

### *Sam’s Town* (2006—2007) 
Другі альбом The Killers, *Sam’s Town*, выйшаў у кастрычніку 2006 года. Альбом быў прададзены тыражом больш за 706,000 копій у першы тыдзень. У Брытаніі было прададзена 1,234,800 экз., у ЗША больш за 1,200,000. Сінгламі з альбома былі:
* «When You Were Young» (),
* «Bones» (),
* «Read My Mind» (),
* «For Reasons Unknown» ().

У чэрвені 2007 года The Killers удзельнічалі ў якасці хэдлайнераў на Glastonbury Festival.

### *Sawdust* (2007—2008) 
У лістападзе 2007 The Killers выпусціла кампіляцыю *Sawdust*, якая змяшчала бі-сайды, каверы, рарытэтныя запісы і трохі новага матэрыяла. У Брытаніі было прададзена больш за 300,000 экз., у ЗША больш за 280,000 копій дыска. Сінгламі з альбома былі:
* «Shadowplay» (),
* «Tranquilize» ().

### *Day & Age* (2008 — дагэтуль) 
Трэці альбом The Killers *«Day & Age»* паступіў упершыню ў продаж 24 лістапада 2008 года ў Вялікабрытаніі. Над альбомам працаваў у якасці гука-прадуцэнта ў гэты раз Сцюарт Прайс. У Брытаніі было прададзена 1,200,000 экз, у ЗША больш за 720,000. Сінгламі з альбома былі:
* «Human» (),
* «Spaceman» (),
* «The World We Live In» (),
* «A Dustland Fairytale» ().

## Узнагароды 
The Killers 4 разы прызнаваліся найлепшымі пры «NME Awards»: «Найлепшы міжнародны гурт» у 2005, 2008 і 2009 гадах і «Найлепшае відэа» за «Bones» у 2006. Пры першай цырымоніі «NME Awards USA» яны ўзялі 2 ўзнагароды: «Найлепшы гурт» і «Найлепшая песня» за «Tranquilize». The Killers 7 разоў былі намінаваны на «Grammy Awards», але ніводнага разу не атрымалі ўзнагароды. У 2006 The Killers прызналіся найлепшымі пры «BRIT Award» як «Найлепшы міжнародны гурт», а альбом *«Sam’s Town»* як «Найлепшы міжнародны альбом».

## Дыскаграфія 
### Студыйныя альбомы 
### Зборнікі 
### Сінглы 
* 2004: «Somebody Told Me»
* 2004: «Mr. Brightside»
* 2004: «All These Things That I’ve Done»
* 2005: «A Great Big Sled»
* 2005: «Smile Like You Mean It»
* 2006: «When You Were Young»
* 2006: «Read My Mind»
* 2006: «Bones»
* 2007: «For Reasons Unknown»
* 2007: «Tranquilize»
* 2007: «Don’t Shoot Me Santa»
* 2007: «Shadowplay»
* 2008: «Human»
* 2008: «Spaceman»
* 2008: «Joseph, Better You Than Me»
* 2009: «A Dustland Fairytale»
* 2009: «The World We Live In»
* 2009: «¡Happy Birthday Guadalupe!»
* 2010: «Boots»

## Спасылкі 
* Афіцыйная старонка The Killers 

Катэгорыя:Інды-рок-гурты
Катэгорыя:Рок-гурты ЗША

Катэгорыя:Музычныя калектывы, якія з’явіліся ў 2001 годзе